text: [{"text_idx": "#000003", "text": "Indoneezhiyaa keessatti namoota 2,200 ol mallattoon dhibee Koroonaa eega irratti mul\u2019atee booda kan du\u2019an tahuu gabaafame"}, {"text_idx": "#000004", "text": "Naannolee Indoneezhiyaa 34 jidduu ragaalee Hospitaalota fi bulchiinsa naannolee 16 irraa argame irratti hundaayuun Rooyters akka gabaasetti, biyyattii keessatti namoonni 2,200 ol mallattoon dhibee Koroonaa eega irratti argamee booda kan du\u2019an tahus, mootummaan daataa namoota sababa Vayirasichaan du\u2019anii keessatti hin galmeessine."}, {"text_idx": "#000005", "text": "Mootummaan Indoneezhiyaa hanga ammaatti lakkoofsi namoota sababa Vayirasii koroonaatiin du\u2019anii 765 tahuu kan gabaase tahus, ogeeyyonni fayyaa biyyattii garuu gabaasni mootummaa kun dhugaa jiru kan agarsiisuu miti jechuun qeeqan. Biyyattii keessatti qorannoon namoota Vayirasichaan qabaman adda baasuuf godhamu xiqqaa tahuun wal qabatee, namoonni mallattoon dhibee kanaa irratti argame hedduun, osoo qorannoon labraatoorii hin godhaminiif kan du\u2019aa jiran tahuus gabaafame. Haaluma kanaan mootummaan biyyattii namoota haala kanaan du\u2019an, koodii \u201cPDP\u201djedhu qofa itti kennuun, namoota dhibee hin beekaminiin du\u2019an jechuun kophatti kan galmeessaa jiru tahuullee gabaasichi ni addeessa."}, {"text_idx": "#000006", "text": "Qondaalli ol\u2019aanaan mootummaa biyyattii garee to\u2019annoo dhibee Vayirasii koroonaa hogganu Wiku Adisasmito gabaasicha kan hin haalin tahus, namoota Koodii \u201cPDP\u201djedhu jalatti galmaayan jidduu hangamtu Vayirasii koroonaatiin du\u2019e, gaaffii jedhuuf garuu deebisaa hin kennine. Qondaalli kun akka jedhetti, naannolee biyyattii heddu keessatti hanqini meeshaalee laabraatoorii fi ogeeyyotaa waan jiruuf, samudaan heddu osoo hin qoratamin dhukkubsattoonni du\u2019an. Haaluma kanaan mootummaan qorannoo samudaa namoota mallattoon irratti argamee jidduu, kanneen lubbuun jiraniif dursa kennuu beeksise."}, {"text_idx": "#000009", "text": "700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?\n696: Azkaara Salaata waajibaa boodaa yeroo biroo yoo qara\u2019e akkami?"}]